# Barbora Radvilaitė

### Straipsnis iš Vikipedijos, laisvosios enciklopedijos.

Barbora Radvilaitė, XVI a.
Barboros Radvilaitės mirtis (dail. Józef Simmler, 1860)

Barbora Radvilaitė (1520 m. gruodžio 6 d. – 1551 m. gegužės 8 d.) – Lietuvos didžiojo kunigaikščio Žygimanto Augusto (Zigmanto Augusto) žmona, Lenkijos karalienė (nuo 1550). Gimė vienoje įtakingiausių LDK didikų Radvilų šeimoje ir tapo vienintele lietuve moterimi, kilusia ne iš valdovų giminės, bet tapusia karaliene.

## [taisyti] Biografija

Barboros Radvilaitės gimimo data nėra tiksliai žinoma, manoma, jog ji gimė 1520 m. gruodžio 6 d. Buvo jauniausias Jurgio ir Barboros Radvilų vaikas. Jos motina Barbora Kolanka kilusi iš Mažosios Lenkijos Stulpų giminės. Gimė ir užaugo Vilniuje, ant Neries kranto stovėjusiame dvare. Pagal atliktus griaučių tyrimus, Radvilaitė buvo gero, harmoningo sudėjimo, aukšta (ūgis didesnis už vidutinį – 1,62 m). Puikiai mokėjo lenkų kalbą, nebuvo labai pamaldi, tolerantiškai žiūrėjo į plintančią reformaciją.

1536 m. jos tėvas Rodūnėje sudarė sutartį su Goštautų šeima, pagal kurią jį turėjo ištekėti už Alberto Goštauto sūnaus Naugarduko vaivados Stanislovo Goštauto. Vedybos su 29 metų vaivada įvyko 1537 m. gegužės 17 d. Geranainyse. 1540 m. mirė jos tėvas, o 1542 m. po trumpos ligos netikėtai mirė ir vyras.

Po vyro mirties Barbora apsigyveno su motina Geranainyse (netoli Vilniaus, dabar Baltarusija).

### [taisyti] Barbora ir Žygimantas Augustas

1547 m. slapta susituokė su Žygimantu Augustu, šias vedybas organizavo jos broliai. 1548 Žygimantas Augustas, perimdamas paveldėtą Lenkijos sostą paskelbė apie savo vedybas, tačiau Barbora Radvilaitė karūnuota tik 1550 m. gegužės 7 d.

Istorikai mano, kad Žygimanto Augusto ir Barboros Radvilaitės romanas užsimezgė kunigaikščiui 1543 metais apsilankius Geranainyse

Žygimanto Augusto žmonai Elžbietai 1545 metais mirus, Barboros brolis Mikalojus Radvila Rudasis bei pusbrolis Mikalojus Radvila Juodasis išgavo Žygimanto Augusto pažadą vesti Barborą Radvilaitę ir 1547 metais slapta įvyko jų tuoktuvės. Po vestuvių pora gyveno atskirai, kol 1548 metais Žygimantas Augustas, perimdamas paveldėtą Lenkijos sostą paskelbė apie savo vedybas. Barbora Radvilaitė karūnuota 1550 m. gegužės 7 d.

Po karūnacijos Barbora sunkiai susirgo. Remiantis moksliniais tyrinėjimais, Radvilaitė galėjo sirgti gimdos vėžiu.

Rodomas puslapis "http://lt.wikipedia.org../../../b/a/r/Barbora_Radvilait%C4%97_b44e.html"

Kategorijos: Lietuvos valdovai | Radvilos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Eesti
- 日本語
- Latviešu
- Polski
- Русский